stanford-oval/wikipedia huggingface dataset:
Diksonin lentoasema

Diksonin lentoasema Taimyrin kartalla. Lentoasema sijaitsee Diksoninsaarella.
Diksonin lentoasema (ven. Аэропорт Диксон, Aeroport Dikson; IATA: DKS, ICAO: UODD;  kansallinen lentopaikkatunnus: УОДД ja ЬОДД) on Venäjän Krasnojarskin aluepiirin pohjoisosassa, Karameren etelärannikon läheisessä saaressa toimiva arktinen lentoasema. Lentoasema sijaitsee Diksoninsaaressa, noin 5 kilometriä Diksonin taajaman mantereen puoleisesta osasta länteen.
Diksonin lentoasemarakennus paloi tammikuussa 2022. Uusi terminaalirakennus on modulaarista konttiyksiköistä koottu yksikerroksinen rakennus.
Diksonin lentoaseman käyttöä ovat 2020-luvulla vilkastuttaneet Diksonin kunnassa käynnistyneet luonnonvarojen pumppaus- ja kaivoshankkeet. Esimerkiksi Diksonin taajamasta 110 kilometriä kaakkoon sijaitsee Syradasain (Syradasaiskojen) hiiliesiintymä. Hiilikaivoksille kuljetetaan työkierron työntekijöitä ainakin kaivosalueen rakentamisen alkuvaiheessa Diksonin lentoaseman kautta. Myöhemmin hiilikaivokselle saatetaan rakentaa oma lentoasemansa.
Aiheesta muualla

Kuvia tai muita tiedostoja aiheesta Diksonin lentoasema Wikimedia Commonsissa
Intermission (Stratovariuksen albumi)

| Intermission Stratovarius |
| --- | --- | --- |

Kokoelmalevyn tiedot
 Julkaistu: 28. toukokuuta 2001
 Tuottaja(t): Timo Tolkki
 Tyylilaji: heavy metal, power ballad, power metal
 Kesto: 67.16
 Levy-yhtiö: Nuclear Blast
Listasijoitukset
  7.   73.lähde?   85.lähde?   91.lähde?
Stratovariuksen muut julkaisut
| 14 Diamonds 2000 | Intermission 2001 | Elements Pt. 1 2003 |
Intermission on Stratovarius-yhtyeen julkaisema kokoelma-albumi vuodelta 2001. Se sisältää kolme coveria, (Judas Priest: "Bloodstone", Rainbow: "Kill the King" ja "I Surrender"), harvinaisia ainoastaan Ranskassa ja Japanissa aiemmin julkaistuja kappaleita ja neljä uutta kappaletta.
Kappaleet

Will My Soul Ever Rest In Peace? – 4.56 (säv. & san. Tolkki)
Falling Into Fantasy – 5.13 (säv. Tolkki, san. Kotipelto)
The Curtains Are Falling – 4.24 (säv. & san. Johansson)
Requiem – 2.54 (instrumentaali, säv. Tolkki)
Bloodstone – 3.54 (Judas Priest-cover, säv. & san. Halford, Downing, Tipton)
Kill the King – 4.36 (Rainbow-cover, säv. & san. Dio, Blackmore, Powell)
I Surrender (live) – 3.46 (Rainbow-cover, säv. & san. Ballard)
Keep the Flame – 2.47 (säv. & san. Johansson)
Why Are We Here? – 4.43 (säv. & san. Johansson)
What Can I Say – 5.12 (säv. & san. Kotipelto)
Dream With Me – 5.13 (säv. & san. Kotipelto)
When the Night Meets the Day – 5.26 (säv. & san. Tolkki)
It's a Mystery – 4.04 (säv. Tolkki, san. Kotipelto)
Cold Winter Nights – 5.13 (säv. Tolkki, san. Kotipelto)
Hunting High & Low (live) – 4.55 (säv. Tolkki, san. Kotipelto)
Bonuskappaleet:
Freedom (demo) – 5.10 (säv. Tolkki, san. Kotipelto)
Neonlight Child (demo) – 4.33 (säv. Tolkki, san. Kotipelto)
Kokoonpano

Jens Johansson – kosketinsoittimet
Jari Kainulainen – basso
Timo Kotipelto – laulu
Jörg Michael – rummut
Timo Tolkki – kitara, laulu #6
Kokoonpano > Vierailijat

Kimmo Blom, Marko Vaara, Pasi Rantanen ja Anssi Stenberg – taustalaulu
Arvostelut

Allmusic:
Soundi:
Aiheesta muualla

Intermission (Stratovariuksen albumi) Discogsissa. (englanniksi)
Albumi Intermission Encyclopaedia Metallum -sivustolla (englanniksi)
| n k Stratovarius |
| --- | --- |
 Jens Johansson  Timo Kotipelto  Matias Kupiainen  Rolf Pilve  Lauri Porra   Entiset jäsenet: Jari Behm  Antti Ikonen  Jari Kainulainen  Tuomo Lassila  Jyrki Lentonen  Staffan Stråhlman  Timo Tolkki  John Vihervä  Jörg Michael 
Studioalbumit:  Fright Night  Twilight Time  Dreamspace  Fourth Dimension  Episode  Visions  Destiny  Infinite  Elements Pt. 1  Elements Pt. 2  Stratovarius  Polaris  Elysium  Nemesis  Eternal  Survive 
Livealbumit:  Visions of Europe  Polaris Live  Under Flaming Winter Skies 
Kokoelmat:  The Past and Now  The Chosen Ones  14 Diamonds  Intermission  Black Diamond: The Anthology  Best Of  Enigma: Intermission II 
Singlet:  Future Shock  Black Night  Break the Ice  Wings of Tomorrow  Father Time  Will the Sun Rise?  Black Diamond  The Kiss of Judas  SOS  Hunting High and Low  It’s a Mystery  A Million Light Years Away  Eagleheart  I Walk to My Own Song  Maniac Dance  Deep Unknown  Darkest Hours  Unbreakable  Shine In The Dark  Survive  World On Fire  Firefly 
DVD:t:  Infinite Visions  Under Flaming Winter Skies 
Muuta:  Diskografia  Kappaleet
Diane Lane

| Diane Lane |
| --- | --- |
 Diane Lane Berliinin elo­kuva­juhlilla vuonna 2011.
Henkilötiedot
Koko nimi:  Diane Colleen Lane
Syntynyt: 22. tammikuuta 1965 (ikä 59) New York, New York, Yhdysvallat
Puoliso:  Christopher Lambert  (vih. 1988; ero 1994)   Josh Brolin (vih. 2004; ero 2013)
Aiheesta muualla
IMDb 
Elonet
AllMovie
Svensk Filmdatabas
Diane Colleen Lane (s. 22. tammikuuta 1965 New York) on yhdys­valtalainen näyttelijä. Hän sai Young Artist -palkinnot teini-iässä tekemistään rooleista elokuvissa Pienet sydämet (1979) ja Rakkauden kosketus (1980).
Yksityiselämä

Lane oli naimisissa Christopher Lambertin (1988–1994) ja Josh Brolinin kanssa (2004–2013). Molemmat avio­liitot päättyivät eroon.
Valikoitu filmografia

Meren raivo (2000)
Kohtalokas syrjähyppy (2002)
Toscanan auringon alla (2003)
Man of Steel (2013)
Aiheesta muualla

Kuvia tai muita tiedostoja aiheesta Diane Lane Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Japani  Tšekki  Korea  Alankomaat  Puola 
Tieteilijät:  CiNii 
Taiteenala:  Emmy Awards  MusicBrainz 
Henkilöt:  Deutsche Biographie  DDB  Elonet 
Muut:  SNAC  IdRef
Svenja Hahn

| Svenja Hahn |
| --- | --- |

Euroopan parlamentin jäsen
 2.7.2019–  
Ryhmä:  Uudistuva Eurooppa -ryhmä
Henkilötiedot
Syntynyt: 25. heinäkuuta 1989 (ikä 35) Hampuri, Länsi-Saksa
Kansalaisuus:  saksalainen
Tiedot
Puolue:  Vapaa demokraattinen puolue
Aiheesta muualla
svenjahahn.eu
Svenja Hahn (s. 25. heinäkuuta 1989 Hampuri, Länsi-Saksa) on saksalainen poliitikko. Hahn edustaa vapaata demokraattista puoluetta. Hahn on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Virginia Vezzi

Virginia Vezzi: Judith Holoferneksen pää. maalattu vuosina 1624-1626. Musée des Beaux-Arts de Nantesin kokoelmat.
Virginia Vezzi (1601 Velletri, Italia - 1638 Pariisi, Ranska) oli italialainen taidemaalari. Hänen nimensä esiintyy myös muodossa Virginia da Vezzo.
Moritz Körner

| Moritz Körner |
| --- | --- |

Euroopan parlamentin jäsen
 2.7.2019–  
Ryhmä:  Uudistuva Eurooppa -ryhmä
Henkilötiedot
Syntynyt: 3. elokuuta 1990 (ikä 34) Wiesbaden, Saksa
Kansalaisuus:  saksalainen
Tiedot
Puolue:  Vapaa demokraattinen puolue
Moritz Körner (s. 3. elokuuta 1990 Wiesbaden, Saksa) on saksalainen poliitikko. Körner edustaa vapaata demokraattista puoluetta. Körner on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Lulu (Lou Reedin ja Metallican albumi)

| Lulu Metallica, Lou Reed |
| --- | --- | --- |

Studioalbumin tiedot
 Äänitetty : touko–kesäkuu 2011 Kalifornia
 Julkaistu: 31. lokakuuta 2011
 Tuottaja(t): Metallica, Lou Reed, Greg Fidelman, Hal Willner
 Tyylilaji: taiderock, avant-garde metal, noise rock, spoken word
 Kesto: 87.04
 Levy-yhtiö: Warner, Universal
Listasijoitukset
  16.
Metallican muut julkaisut
| Death Magnetic 2008 | Lulu 2011 | Beyond Magnetic 2011 |
Lou Reedin muut julkaisut
| The Creation of the Universe 2008 | Lulu 2011 |   |
Singlet albumilta Lulu
 ”The View” Julkaistu: 27. syyskuuta 2011
Lulu on Lou Reedin ja Metallican yhteislevytys. Nimi tulee saksalaisesta teatterimusikaalista, johon Reed alun perin oli kappaleet kirjoittanut. Albumi julkaistiin maailmanlaajuisesti 31. lokakuuta, ja 1. marraskuuta Pohjois-Amerikassa.
Huhut uudesta albumista alkoivat levitä vuoden 2011 keväällä, kun kitaristi Kirk Hammett vihjasi uudesta levytysprojektista, joka ei kuitenkaan tulisi olemaan Metallican täysin oma tuotos. Myöhemmin kesäkuun puolivälissä yhtye ilmoitti saaneensa levyn äänitykset valmiiksi ja paljasti tehneensä yhteistyötä rock-legenda Lou Reedin kanssa. Idea yhteislevytyksestä lähti vuoden 2009 Rock and Roll Hall of Fame-konsertista, jossa Reed ja Metallica soittivat yhdessä.
Vastaanotto

Syyskuussa 2011 ensimmäinen kappale albumilta, ”The View”, julkaistiin lataamalla se YouTubeen kuunneltavaksi. Se sai yhtyeen faneilta lähinnä negatiivista palautetta.  Albumi sai Metacritic-sivuston mukaan kriitikoilta "sekalaisia tai keskinkertaisia arvosteluja" ja arvosanojen keskiarvoksi 31 arvostelun perusteella 45 sadasta pisteestä. Jotkut kriitikot eivät pitäneet albumista, kuten Pitchfork Media -sivuston Stuart Berman, joka piti sitä "epäonnistumisena". Toiset taas pitivät Lulusta, kuten Suen Jari Mäkelä, joka antoi levylle arvosanan 7/10 ja piti albumin kahta viimeistä kappaletta sekä parhaana Lou Reedin että Metallican levytyksenä 80-luvun jälkeen.
Albumi nousi Suomen virallisen listan sijalle 16.
Kappaleet

Kaikki sanat Lou Reed, kaikki sävellykset Reed ja Metallica.
| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Brandenburg Gate | 4.19 |  |  |  |  |  |  |  |
| 2. | The View | 5.17 |  |  |  |  |  |  |  |
| 3. | Pumping Blood | 7.24 |  |  |  |  |  |  |  |
| 4. | Mistress Dread | 6.51 |  |  |  |  |  |  |  |
| 5. | Iced Honey | 4.36 |  |  |  |  |  |  |  |
| 6. | Cheat on Me | 11.26 |  |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Frustration | 8.34 |  |  |  |  |  |  |  |
| 8. | Little Dog | 8.01 |  |  |  |  |  |  |  |
| 9. | Dragon | 11.08 |  |  |  |  |  |  |  |
| 10. | Junior Dad | 19.29 |  |  |  |  |  |  |  |
|  |  | 87.05 |  |  |  |  |  |  |  |
Kokoonpano

Lou Reed – laulu, kitara, continuum
James Hetfield – rytmikitara, taustalaulu
Kirk Hammett – soolokitara
Lars Ulrich – rummut
Robert Trujillo – basso
Arvostelut

AllMusic:
Consequence of Sound:
Desibeli.net:
Entertainment Weekly: D
Imperiumi.net:
Metacritic: 45/100
Nuorgam: 11/100
Pitchfork Media: 1.0/10
Rolling Stone:
Rumba:
Soundi:
Sue: 7/10
Aiheesta muualla

Lulu (Lou Reedin ja Metallican albumi) Discogsissa. (englanniksi)
Albumi Lulu (Lou Reedin ja Metallican albumi) Encyclopaedia Metallum -sivustolla (englanniksi)
| n k Metallica |
| --- | --- |
 Lars Ulrich  James Hetfield  Kirk Hammett  Robert Trujillo   Entiset jäsenet: Dave Mustaine  Ron McGovney  Cliff Burton  Jason Newsted 
Studioalbumit:  Kill ’Em All  Ride the Lightning  Master of Puppets  ...And Justice for All  Metallica  Load  ReLoad  Garage Inc.  St. Anger  Death Magnetic  Hardwired...to Self-Destruct  72 Seasons 
Livealbumit:  Live Shit: Binge & Purge  S&M  Orgullo, Pasión y Gloria: Tres Noches en la Ciudad de México  The Big 4 Live from Sofia, Bulgaria 
EP:t:  Garage Days Re-Revisited  Some Kind of Monster  Beyond Magnetic 
Videot:  Cliff ’em All  Cunning Stunts  The Videos: 1989–2004  Metallica: Some Kind of Monster  Quebec Magnetic 
Muuta:  diskografia  demot  kappaleet  konsertit Suomessa 
  Luokat 
Käännös suomeksi
Jan-Christoph Oetjen

| Jan-Christoph Oetjen |
| --- | --- |

Euroopan parlamentin jäsen
 2.7.2019–  
Ryhmä:  Uudistuva Eurooppa -ryhmä
Henkilötiedot
Syntynyt: 21. helmikuuta 1978 (ikä 46) Rotenburg an der Wümme, Länsi-Saksa
Kansalaisuus:  saksalainen
Tiedot
Puolue:  Vapaa demokraattinen puolue
Aiheesta muualla
janchristoph-oetjen.europa.fdp.de
Jan-Christoph Oetjen (s. 21. helmikuuta 1978 Rotenburg an der Wümme, Länsi-Saksa) on saksalainen poliitikko. Oetjen edustaa vapaata demokraattista puoluetta. Oetjen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Uudistuva Eurooppa -ryhmää.
Dick Van Dyke

| Dick Van Dyke |
| --- | --- |
 Dick Van Dyke Phoenix Comiconissa 2017.
Henkilötiedot
Koko nimi:  Richard Wayne Van Dyke
Syntynyt: 13. joulukuuta 1925 (ikä 98) West Plains, Missouri, Yhdysvallat
Ammatti:  näyttelijä, televisiotuottaja
Näyttelijä
Aktiivisena:  1955–
Merkittävät roolit:  Bert / Mr. Dawes Sr. (Maija Poppanen) Mark Sloan (Diagnoosi: Murha)
Aiheesta muualla
IMDb 
Elonet
Richard Wayne ”Dick” Van Dyke (s. 13. joulukuuta 1925, West Plains, Missouri) on yhdysvaltalainen televisio- ja elokuvanäyttelijä. Suomessa hän tuli tunnetuksi suositussa 1960-luvun TV-ohjelmassaan Dick Van Dyke Show. Hänen tunnetuimpia roolihahmojaan ovat tohtori Mark Sloan 1990-luvun tv-sarjassa Diagnoosi: Murha sekä Perttu elokuvassa Maija Poppanen (1964).
Perhe

Dick Van Dyke on näyttelijä Jerry Van Dyken (1931–2018) isoveli. Dickin poika Barry Van Dyke ja pojanpoika Carry Van Dyke ovat myös näyttelijöitä. Dick oli naimisissa Margie Willetin kanssa vuodesta 1948 vuoteen 1984, ja sai hänen kanssaan neljä lasta, joiden nimet ovat Christian, Barry, Carrie Beth ja Stacy. Myöhemmin hän oli avoliitossa Michelle Triolan kanssa vuoteen 2009 saakka.
Rooleja

Van Dyke esiintyi monissa komedioissa 1960-luvulla, muun muassa Maija Poppanen, What a Way to Go!, Lt. Robin Crusoe, USN, Fitzwilly, The Art of Love, Never A Dull Moment, ja Divorce American Style. Vaikka monet hänen elokuvansa tältä kaudelta menestyivät huonosti, elokuva Chitty Chitty Bang Bang menestyi maailmanlaajuisesti ja tunnetaan hyvin nykyäänkin.
Dick Van Dyke aloitti esiintymisensä sitcomissa Dick Van Dyke Show
Vuonna 1969 komedia-draamassa The Comic Van Dyke esitti mykkäelokuvakauden koomikkoa, joka kamppailee alkoholismia ja masennusta vastaan
Vuonna 1971 Van Dyke esiintyi Hope Langen kanssa sitcomissa The New Dick Van Dyke Show
Vuonna 1974 Van Dyke ansaitsi Emmy-ehdokkuuden roolistaan alkoholisoituneenä bisnesmiehenä tv-elokuvassa The Morning After
Vuonna 1975 Van Dyke esitti murhaavaa valokuvaajaa sarjassa Columbo
Van Dyke palasi komedian pariin 1976 sketsisarjassa Van Dyke and Company, jossa esiintyivät myös Andy Kaufman ja Super Dave Osborne. Huolimatta siitä, että sarja lopetettiin kolmen kuukauden jälkeen, se voitti Emmyn Outstanding Comedy-Variety -sarjassa, vaikka ehdolla oli myös sarja Saturday Night Live.
Vuonna 1977 Van Dyke liittyi sarjaan The Carol Burnett Show, kun Harvey Korman lähti sarjasta. Hän joutui lähtemään sarjasta kolmen kuukauden jälkeen, koska henkilökemiat muiden näyttelijöiden kanssa eivät toimineet.
Seuraavan vuosikymmenen aikana hän esiintyi lähinnä pienissä televisiorooleissa, lukuun ottamatta vuoden 1986 jaksoa sarjassa Matlock, jossa hän esitti tuomaria
Vuonna 1988 Van Dyke esiintyi sitcomissa The Van Dyke Show poikansa Barryn kanssa. Show keskeytettiin viiden jakson jälkeen.
Van Dyken ura näytti olevan lopussa vuonna 1989, kunnes hän aikoi jatkaa näyttelemistä. Hän oli vierailevassa roolissa sarjassa Tyttökullat. Hän ansaitsi roolista ensimmäisen Emmy-ehdokkuuden vuoden 1977 jälkeen.
Vuonna 1990, Van Dyke esitti pahaa hahmoa, D. A. Fletcheriä Warren Beattyn elokuvassa Dick Tracy
Paljon kehuja Dick Tracystä saaneena Van Dyke tuli kuuluisaksi ja pääsi esiintymään sarjaan Diagnoosi: Murha, jota tehtiin vuodesta 1993 vuoteen 2001.
Vuoden 2006 alussa Dick Van Dyke esitti tohtori Jonathan Maxwellia tv:tä varten tehdyssä elokuvassa Murder 101 poikansa Barryn kanssa
Ben Stillerin elokuvassa Yö museossa
Dick Van Dyke näyttelee Maija Poppanen -elokuvan jatko-osassa Maija Poppasen paluu, joka sai ensi-iltansa vuonna 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Dick Van Dyke Internet Movie Databasessa. (englanniksi)
Dick Van Dyke Fan Tribute (englanniksi)
Jakso Dick Van Dyke Show -sarjaa (Arkistoitu – Internet Archive) (englanniksi)
At the Museum of Broadcast Communications (Arkistoitu – Internet Archive) (englanniksi)
"Remembering the Dick Van Dyke Show" (englanniksi)
Dick Van Dyke -Disney Legends -profiili (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  Grammy Awards  MusicBrainz 
Henkilöt:  Elonet 
Muut:  Europeana  SNAC 2  IdRef
Dogo

| Dogo |
| --- | --- |
 Dogo
 Koordinaatit: 11°53′26″N, 7°19′48″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 761,17 km²
Väkiluku (2009):  34 200
Infobox OKVirheellinen NIMI-arvo: 
Dogo on maalaiskunta ja sen keskuskylä Sikasson alueen Bougounin piirissä Malissa. Se sijaitsee 70 kilometriä Bougounista pohjoiseen. Kunnassa on 34 200 ja kylässä 600 asukasta (vuonna 2009).
Dogon kunnan pinta-ala on 1 761,17 neliökilometriä. Se rajoittuu idässä Bougounin piirin Domban, etelässä Zantiébougoun, Kokélén ja Sidon, lännessä Keleyan ja Koulikoron alueen Katin piirin Sanankoro Djitoumoun ja pohjoisessa Tiélén, Méridiélan ja Dioïlan piirin Kémékafon kuntiin. Maisemaa leimaavat alangot ja kukkulat. Kunnan rajoilla virtaavat Baoulé ja sen sivujoki Banifing. Seutu kuuluu Sudanin vyöhykkeeseen. Kasvillisuus on pensas- ja metsäsavannia sekä galleriametsiä.
Kuntaan kuuluu 59 kylää. Asukkaat ovat etupäässä bambaroita ja fulbeja. Uskontoja ovat islam, kristinusko ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu, maapähkinä, bataatti ja jamssi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siipikarja ja vähäisessä määrin hevoset ja siat. Lisäksi myydään polttopuuta ja puuhiiltä sekä harjoitetaan keräilyä ja käsityöammatteja.
Ilkka Santahuhta

| Henkilötiedot |
| --- | --- | --- | --- |
Syntymäaika: 31. elokuuta 1983 (ikä 41)
Syntymäpaikka: Pori, Suomi
Pelipaikka: keskikenttäpelaaja
Pituus: 173 cm
Junioriseurat
1993–1996: ToVe
1997–2002: Jazz
Seurat
| Vuodet | Seura | O | (M) |
| 2002–2004 | Jazz | 62 | (4) |
| 2002 | → MuSa (laina) | 1 | (0) |
| 2005 | P-Iirot | 21 | (2) |
| 2006–2007 | PP-70 | 49 | (3) |
| 2008–2010 | PoPa | 71 | (3) |
| 2011–2015 | Jazz | 123 | (23) |
| Yhteensä | Yhteensä | 327 | (35) |
 Seurajoukkueuran tilastot kattavat vain kansalliset sarjat.
Ilkka Santahuhta (s. 31. elokuuta 1983 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.
Santahuhta aloitti Veikkausliiga-uransa FC Jazzissa vuonna 2002 tehden liigadebyyttinsä 28. huhtikuuta FF Jaroa vastaan. Ensimmäisen liigamaalinsa hän teki 7. heinäkuuta Vaasan Palloseuraa vastaan pelatussa ottelussa. Hän on pelannut yhteensä kolmen kauden aikana 62 Veikkausliiga-ottelua, joissa hän on tehnyt 4 maalia.
Santahuhta on edustanut Jazzin jälkeen Ykkösessä ja Kakkosessa Pallo-Iiroja, Tampereen Peli-Pojat-70:tä sekä Porin Palloilijoita. Hänen veljensä on Matti Santahuhta oli myös jalkapalloilija.
John Dee

| John Dee |
| --- | --- |
 Tuntemattoman taiteilijan 1500-luvun lopulla tekemä muotokuva John Deestä.
Henkilötiedot
Syntynyt: 13. heinäkuuta 1527 Lontoo, Englanti
Kuollut: joulukuu 1608 tai 26. maaliskuuta 1609 (81 vuotta) Mortlake, Surrey, Englanti (nykyisin Richmond upon Thames, Lontoo)
Ammatti:  matemaatikko, astronomi, filosofi, okkultisti
Vanhemmat:  Rowland Dee
John Dee (13. heinäkuuta 1527 – joulukuu 1608 tai 26. maaliskuuta 1609) oli englantilainen matemaatikko, astrologi, okkultisti ja kuningatar Elisabet I:n neuvonantaja. Hän kannatti Englannin imperialistista laajentumista ja kehitti käsitteen "brittiläinen imperiumi".
Varhainen elämä

Dee syntyi Lontoossa walesilaistaustaisen kauppiaan ja Henrik VIII:n hovimiehen poikana. Sukunimi "Dee" on johdettu kymrin kielen sanasta "du" (musta). John Dee väitti olleensa Rhodri Suuren, Walesin kuninkaan jälkeläinen.
Dee opiskeli Chelmsfordin koulussa ja aloitti sitten opinnot St. John’s Collegessa, Cambridgen yliopistossa vuonna 1542, missä hän suoritti kandidaatin tutkinnon vuonna 1545 ja maisterin tutkinnon vuonna 1548. Hänestä tehtiin Trinity Collegen jäsen (fellow) sen perustamisen yhteydessä 1546.
Dee jatkoi tieteellisiä opintojaan Alankomaissa lyhyellä vierailulla vuonna 1547 ja sitten pidemmällä vierailulla vuosina 1548–1551. Alankomaissa hän opiskeli matemaatikkojen ja kartografien Pedro Nuñezin, Gemma Frisiuksen, Abraham Orteliuksen ja Gerhardus Mercatorin ohjauksessa. Dee kirjautui Leuvenin yliopistoon 24. kesäkuuta 1548 jatkaen edellisenä vuonna aloittamiaan opintoja, joihin kuuluivat matematiikka, maantiede, astrologia, tähtitiede ja siviilioikeus. Hän lähti Leuvenista 15. heinäkuuta 1550 suorittamatta tutkintoa, ja saapui viisi päivää myöhemmin Pariisiin, jossa hän luennoi Eukleideen Alkeista. Dee hylkäsi hänelle tarjotun Pariisin yliopiston matematiikan professuurin vuonna 1551 ja vastaavan aseman Oxfordin yliopistossa vuonna 1554, ilmeisesti toiveissaan saada virka Englannin kruunulta.
Neuvonantaja Englannin hovissa

Palattuaan Englantiin Dee liittyi Englannin hoviin tarjoamalla matemaattisten tieteiden opetusta. Hän toimi myös konsulttina ja astrologina muun muassa kuningatar Maria I:lle. Dee pidätettiin astrologian harjoittamisen vuoksi vuonna 1555, mutta hänet vapautettiin pian. Elisabet I:n noustessa valtaistuimelle vuonna 1558, Deestä tuli kuningattaren tieteellinen ja lääketieteellinen neuvonantaja. 1560-luvun puoliväliin mennessä Dee asettui asumaan Mortlakeen, Lontoon läheisyyteen. Siellä hän rakensi itselleen laboratorion ja keräsi tuolloin Englannin suurimman yksityisen kirjaston, jonka sanottiin koostuvan yli 4 000:sta kirjasta ja käsikirjoituksesta. Dee tarjosi kirjastonsa oppineiden käyttöön.
Dee osallistui englantilaisten tutkimusmatkojen suunnitteluun opastamalla tutkimusmatkailijoita ja laivojen kapteeneja matemaattisen navigoinnin periaatteissa, valmistelemalla karttoja matkoja varten ja toimittamalla matkailijoille navigointivälineitä. Hän oli suunnittelemassa Martin Frobisherin Kanadan tutkimusretkiä 1576–78 ja ehdotti tuloksetta luoteisväylän etsintää. Vuonna 1582 Dee suositteli Englannille gregoriaanisen kalenterin käyttöönottoa, mutta anglikaaninen kirkko kieltäytyi omaksumasta "paavillista" kalenteria.
Dee uskoi Geoffrey Monmouthilaisen Historia Regum Britanniae -teoksen (”Britannian kuninkaiden historia”) historiallisuuteen. Hän oli erityisesti kiinnostunut legendaarisesta kuningas Arthurista ja tämän väitetyistä valloitusretkistä Irlannissa, ja pyrki osoittamaan, että Arthur oli perustanut valtakunnan merten taa. Dee nimesi ensimmäisen poikansa Arthuriksi kuninkaan mukaan. Dee oli myös kiinnostunut tarunomaisen Madog ab Owain Gwyneddin matkasta Pohjois-Amerikkaan, ja yritti sen avulla todistaa "brittien" varhaisen läsnäolon Uudessa maailmassa ja näin kuningatar Elisabetin oikeutta ottaa maa haltuunsa.
Kirjallinen tuotanto

Vuonna 1558 Dee julkaisi teoksen Propaedeumata Aphoristica (”Aforistinen johdanto”), joka hän esitti näkemyksensä luonnonfilosofiasta ja astrologiasta. Vuonna 1564 hän julkaisi teoksen Monas hieroglyphica ("Hieroglyfinen monadi") kanssa, jossa hän esitteli kehittämänsä matemaattis-maagisen luonnon yhtenäisyyttä kuvaavan symbolin. Vuonna 1570 ilmestyi Deen toimittama ensimmäisen englanninkielinen käännös Eukleidesin Alkeista, jonka esipuheessa hän puolusti matemaattisten tieteiden hyödyllisyyttä. Matematiikan maallisten hyötyjen lisäksi Dee uskoi, että matematiikan avulla voitiin paljastaa jumalallisia mysteereja.
Deen vuonna 1577 ilmestynyt teos General and Rare Memorials Pertayning to the Perfect Arte of Navigation loi "Brittiläisen imperiumin" käsitteen ja kannatti Englannin imperialistista laajentumista läntiselle pallonpuoliskolle.